
Ministru kabineta rīkojums Nr. 816
Rīgā 2022. gada 15. novembrī (prot. Nr. 57 32. §)
Par valsts galvojuma izsniegšanu un uz valsts budžetu attiecināmo valsts vārdā sniegto galvojumu parāda saistību apmēra palielināšanu
· 1. Saskaņā ar Ukrainas civiliedzīvotāju atbalsta likuma 8.2 pantu atbalstīt Garantijas nolīguma noslēgšanu ar Eiropas Komisiju saskaņā ar Eiropas Parlamenta un Padomes 2022. gada 20. septembra lēmuma (ES) 2022/1628 10. pantu (turpmāk – Garantijas nolīgums).
· 2. Atļaut palielināt uz valsts budžetu attiecināmo Latvijas Republikas vārdā sniegto galvojumu parāda saistību apmēru par 8 095 766 euro, kas ietver tikai aizdevuma pamatsummu, lai Latvijas Republikas vārdā sniegtu garantiju Eiropas Komisijas aizdevumam Ukrainai.
· 3. Finanšu ministram informēt Saeimas Budžeta un finanšu (nodokļu) komisiju par nepieciešamību palielināt uz valsts budžetu attiecināmo Latvijas Republikas vārdā sniegto galvojumu parāda saistību apmēru atbilstoši šā rīkojuma 1. un 2. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas to ir izskatījusi un nav izteikusi iebildumus, palielināt uz valsts budžetu attiecināmo Latvijas Republikas vārdā sniegto galvojumu parāda saistību apmēru.
· 4. Finanšu ministram pēc Saeimas Budžeta un finanšu (nodokļu) komisijas saskaņojuma saņemšanas Latvijas Republikas vārdā parakstīt Garantijas nolīgumu.
· 5. Šā rīkojuma 1. punktā minētajai garantijai nepiemēro nodrošinājumu, apkalpošanas maksu un riska procentu likmi.

